

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Pénzügyi Bizottság 2022. április 26-i rendes ülésére**

**Pagoda térfigyelő rendszer kiépítése**

**A napirendet tárgyaló ülés dátuma**: **2022.04.26.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

2022.évi költségvetési források

**4. Tényállás bemutatása:**

A Muskátli utcai közparkban található Pagodánál telepítendő térfigyelő kamera kiépítésének kérdését már hosszabb ideje tervezi az önkormányzat.

Az elmúlt időszakban megvizsgálta a hivatal a kiépítés műszaki lehetőségét és összeállított egy pénzügyi költségvetést a megvalósításra.

Az összeállított költségvetés két kamera felszerelését ( egy az iskola épületére, egy pedig a pavilon belsejében), illetve az egyéb szükséges előkészítése munkákat fedi le.

A kiépítendő térfigyelő rendszer megvalósításának költsége bruttó 622.000 Ft, melyhez plussz két kamera felszerelése esetén plussz havi 5.000.- Ft többletköltség társul a nagyobb sávszélességű internet biztosításához.

Az ajánlat tartalma:

- elektromos ellátás kiépítése,

- a felszerelni tervezett kamera beszerzése,

- kiépítési és telepítési költségek,

- nagyobb sávszélességű internet kapcsolat biztosítása.

Telki, 2022. április 11.

Deltai Károly

Polgármester

**Határozati javaslat**

**Telki község Önkormányzat Képviselő-testülete**

**/2020.(IV .) Önkormányzati számú**

**Pagoda térfigyelő rendszer kiépítése**

Telki község Önkormányzat Képviselő-testülete úgy határozott, hogy a Muskátli utcai közpark területén található Pagoda épületének és környezetének megfigyelésére két térfigyelő kamerát szereltet fel.

A kamerák kiépítése és a kapcsolódó munkák költségeire ……………….- Ft összegű forrást biztosít a 2022.évi költségvetés tartalékkeret terhére.

**Felelős:** Polgármester

**Határidő:** azonnal